движение, посочени в член 10, параграф 2, буква е), свързани с предстоящия референтен период, като информация за изготвянето на цели за ефективността, валидни за целия Европейски съюз.
 2.Най-късно 15 месеца преди началото на даден референтен период Комисията публикува ориентировъчни диапазони на целите за ефективността, валидни за целия Европейски съюз, които се състоят от годишните минимални и максимални стойности, в рамките на които Комисията възнамерява да определи цели за ефективността, валидни за целия Европейски съюз.
 Комисията се консултира със заинтересованите страни, посочени в член 10, параграф 3 от Регламент (ЕО) No 549/2004, други съответни лица и организации, а що се отнася до аспектите на безопасността — с Агенцията за авиационна безопасност на Европейския съюз относно посочените ориентировъчни диапазони на целите.
 3.Най-късно седем месеца преди началото на даден референтен период Комисията приема в съответствие с член 11, параграф 3, буква а) от Регламент (ЕО) No 549/2004 целите за ефективността, валидни за целия Европейски съюз, за ключовите показатели за ефективност, посочени в член 8, параграф 1.
 За тази цел Комисията:
 а)взема под внимание съответните входящи данни, предоставени от органа за преглед на ефективността, управителния орган на мрежата и националните надзорни органи;
 б)използва прогнозите за въздушното движение при прелитане, изразено като движения по правилата за полети по прибори (ППП) и в единици обслужване, както и въз основа на последните налични базови прогнозни данни на Службата за статистически данни и прогнозиране („STATFOR“) на Евроконтрол;
 в)обосновава всяка цел за ефективност, валидна за целия Европейски съюз, като описва основните предположения и мотиви за тази цел, включително използваната информация, посочена в буква а) от настоящия параграф, резултата от консултацията, посочена в параграф 2, и други съответни фактически данни.
 4.Заедно с приемането на цели за ефективност, валидни за целия Европейски съюз, Комисията установява:
 а)„базова стойност за установените разходи“, валидна за целия Европейски съюз, и „базова стойност за установените единични разходи“, валидна за целия Европейски съюз, за определянето на целите в ключовата за ефективността област „ефективност на разходите“ за ключовия показател за ефективност, посочен в точка 4.1 от раздел 1 от приложение I. Тези базови стойности се изчисляват по отношение на годината, предхождаща началото на референтния период.
 Базовата стойност за установените разходи се изчислява чрез използване на наличните реални разходи за предходния референтен период и се коригира, за да се вземат предвид последните налични разчети на разходите, колебанията във въздушното движение и връзката им с разходите.
 Базовата стойност за установените единични разходи се изчислява, като базовата стойност за установените разходи се раздели на прогнозираното въздушно движение, изразено в единици обслужване за годината, предхождаща началото на референтния период.
 б)алармени прагове, над които държавите членки могат да поискат преразглеждане на целите за ефективност, съдържащи се в плановете за ефективност, в съответствие с член 18, параграф 1, буква а), подточка i). Тези алармени прагове се основават на следните параметри:
 i)отклонението на реалното въздушно движение от прогнозираното въздушно движение за дадена календарна година, изразено като процент от движенията по правилата за полети по прибори;
 ii)отклонението на реалното въздушно движение от прогнозираното въздушно движение за дадена календарна година, изразено като процент от единиците обслужване;
 iii)изменението